Ndeleng kasampurnan pagelaran Angier kuwi, Alfred Borden ngongkon sadulur kembaré, Bernard Fallon (driji kiwané uga dikethok kanggo madhani Borden), kanggo nggolèk sisik melik wadiné. Nanging awit saka kuwi kacilakan nandhang marang Fallon. Fallon kang meneng-meneng mlebu ing ngisor panggung, weruh Angier mlebu peti banyu sing kekancing. Fallon ngira kuwi ora disengaja lan ngupayakaké nulungi, kangmangka wis diatur déning Angier supaya ing pagelaran kuwi dhèwèké ora ngetokké babak "the prestige". Pungkasané, kadadéan kuwi kang nyeret Fallon ing pangadilan nanging kabèh wong ngertiné Falon ya Borden. Borden saben dinané macak minangka Fallon.